**Atena Daemi**

Lesere av lokalaviser er opptatt av hva som skjer i lokalmiljøet de bor i. Derfor er det fint å knytte Skriv for Liv opp mot det lokale stedet for avisen. Dette kan dere gjøre ved å understreke at et Skriv for Liv-arrangement som skjer i ditt nabolag kan være med å endre livet, og til og med redde livet, til en samvittighetsfange på den andre siden av jorden.

**Forslag til punkter å ha med i leserinnlegget:**

* Fortell kort om saken til Atena Daemi. Her kan du fortelle at:
  + Hun er en menneskerettighetsforkjemper fra Iran som soner en fengselsstraff på 7 år på grunn av sitt fredelige arbeid for menneskerettigheter.
  + Hun er dømt til fengsel på grunn av et innlegg hun skrev på Facebook og Twitter, hvor hun kritiserer myndighetenes bruk av dødsstraff.
  + Hun har vært gjennom en tøff tid med vanskelige fengselsforhold og hun har blitt behandlet brutalt av Irans Revolusjonsgarde.
  + Hun sitter fortsatt fengslet i Evin-fengselet i Iran.
  + Amnesty krever at Atena løslates umiddelbart, og at hun får tilgang på den medisinske behandlingen hun har behov for.
* Selv om grove menneskerettighetsbrudd føles langt unna for oss som bor i Norge, er vi ikke så langt unna likevel. Fortell om ting som folk kan gjøre fra godstolen hjemme i stua, som å skrive solidaritetsbrev og protestbrev, sende tweets, signere aksjonen på nett osv. Jo flere som bidrar, jo større blir støtten til Atena Daemi og presset på myndighetene.
* Fortell om planlagte aktiviteter i lokalgruppen deres. Har dere planlagt et Skriv for Liv-arrangement? Inviter til arrangementet.
* Fortell om Skriv for Liv. At det er en global brevskrivingskampanje hvor Amnesty setter fokus på menneskerettighetsforkjempere som kjemper for egne og andres rettigheter.
  + Skriv for Liv handler både om solidaritetsbrev og protestbrev. Solidaritetsbrevene viser menneskerettighetsforkjemperne og familiene deres at de ikke er alene, og hjelper dem å holde motet oppe. Protestbrev sier fra til myndighetene at de må respektere menneskerettighetene.
  + Fortell at det nytter! Amnesty har arrangert brevskrivingsaksjoner i 50 år, og hvert år blir uskyldige mennesker løslatt. Dere kan for eksempel fortelle om suksesshistorien til Mahadine, som var en av personene vi aksjonerte for under Skriv for Liv i fjor.
* Vil du ha mer informasjon om saken kan du gå inn på amnesty.no/aksjon/atena